सामान्यत: सरकारी अस्पताल भन्नेबित्तिकै हाम्रो मानसमा एक किसिमको नकारात्मक छाप पर्ने गर्छ। फोहोर, दुर्गन्ध, घन्टौंको लाइन, डाक्टर नभेटिनु, औषधि नपाइनु- झट्ट सम्झिँदा आममानिसको मनमा आउने चित्र यस्तै हुन्छ। तर डा. बरालले अछाम जिल्ला अस्पतालको नेतृत्व सम्हालेयता आममानिसले सोच्ने यो चित्रमा बदलाव आयो। स्थानीयहरुले सरकारी निकायमा पनि काम हुँदो रहेछ, गुणस्तरीय सेवा पाइँदो रहेछ भनी विश्वास गर्न थाले।
